PERIODEPLAN FOR VESTRE PLATÅ BARNEHAGENE

VI SETTER BARNDOMMEN I SENTRUM VED Å PRAKTISERE; LIVSGLEDE, INKLUDERING, KJÆRLIGHET OG TRYGGHET

**Hoved tema for perioden er:   
Trygg tilvenning - trygg og god hverdag sammen med store og små på avdelingen**

Prosjekttittel: **«Du og jeg og vi to»**

Denne periodeplanen gjelder for:   
15 august til 21.oktober

Hertervigtunet barnehage,   
avdelingene Himmelberget og Midgard

**Faglig begrunnelse for valg av prosjektet for denne periodeplanen**

Barndommen har en egen verdi og hvert barn er unikt. I perioden vil vår hovedoppgave være å bli kjent med barnets personlighet, behov og interesser områder. Barnet skal erfare at barnehagen er et godt sted å være og at de voksne/personalet er gode tilknytningspersoner. Det enkelte barnet skal føle seg inkludert i en barnegruppe og føle tilhørighet. En inkluderende barnegruppe gir gode betingelser for lek, vekst og læring. En god barndom handler om gode trygge relasjoner. Trygge barn blir kreative forskende barn som søker vekst sammen med andre barn og voksne.

Personalets medvirkning i prosjektet:   
Personalet skal legge til rette for at alle barn og foresatte blir møtt på en god måte og får en rolig og trygg tilvenning i barnehagen. Dette gjelder også for de barn som opplever at den «gamle» barnegruppen blir endret.

Barns medvirkning i prosjektet:  
Det barnet ytrer verbalt og non-verbalt skal tas hensyn til i planleggingen og gjennomføring av barnehagens aktiviteter gjennom hele barnehagedagen.

Foreldres medvirkning i prosjektet:  
Foreldre skal gjøre seg kjent med barnehagens innhold og oppgaver. Et godt samarbeid mellom foreldre og ansatte er viktig for barnets beste.   
Foreldre skal, så godt det lar seg gjøre, bruke tid på tilvenningen i barnehagen og forberede barnet på en dag i barnehagen på en positiv måte

Rommets betydning i prosjektet:  
Avdelingens oppholdsrom skal gjenspeile periodeplanen. Rommet skal synliggjøre hvem som oppholder seg på avdelingen. Barnet skal finne seg selv i rommet og føle en tilhørighet. Rommet skal innby til lek og læring som er tilpasset barnas alder og nivå og synliggjøre hva barn og voksne er opptatt av i denne perioden.

**Hvorfor setter vi barndommen i sentrum gjennom denne perioden:**

Tilpasset pedagogisk tilbud med tanke på alder, språk, uttrykksformer og trygghet.   
Barnets interesser og mestringsnivå skal danne grunnlag for arbeidet i prosjektet, gjennom hele barnehage hverdagen.   
Det barnet har interesser for og finner mestring i, der vil barnet finne trygghet og utvikling

I barndommen står leken sentralt, derfor skal vi legge til rette for flere typer lek.  
Det er laget rundt det enkelte barnet som avgjør kvaliteten i barnehagehverdagen. Det laget består av 4 perspektiver som samarbeider:  
Personalet, barnet, foreldrene og rommet.

**INKLUDERENDE BARNEHAGEMILJØ**

Alle barn har rett på et trygt og godt barnehagemiljø. (§42,Barnehageloven)

Alle som arbeider i barnehagen skal sikre seg at alle barnehagebarn har et trygt og godt psykososialt barnehagemiljø.

Loven fremmer en aktivitetsplikt for å sikre at alle barn får en trygg barndom.

Vestre Platå barnehagene skal jobbe forebyggende for å hindre at mobbing, krenkelser og utestenging oppstår.

Personalet skal legge til rette for utvikling av vennskap og sosialt fellesskap.  
Barna skal få oppleve at det finnes mange måter å tenke, handle og leve på.   
Barnehagen skal bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet.

Barnehagen skal ikke godta krenkelser som; utestenging, mobbing, vold, diskriminering og trakassering (§41, Barnehageloven)

For å oppnå dette vil vi jobbe med metoden «**Aktiv inkludering»**Alle ansatte øver med barna på hvordan de for eksempel kan vise og formulere seg for å inkludere andre barn, og hvordan de kan sette grenser for seg selv uten å krenke andre. Dette er like mye en læring for den enkelte ansatte som det er for barna. For å jobbe med aktiv inkludering må de ansatte være tett på barna og observere og veilede i situasjonene som oppstår.

**KJERNEVERDIENE I VESTRE PLATÅ BARNEHAGENE -Jeg praktiserer L-I-K-T**

**Jeg viser LIVSGLEDE ved å engasjere meg, undre meg, skape magi, synge og danse, være lekende og deltagende og være spontan**

**Jeg er INKLUDERENDE ved å praktisere aktiv inkludering, være løsningsfokusert, la barna være medskapende i læreprosesser, gi og ta plass i fellesskapet uten å krenke andre, lete etter «gull»  
Jeg viser KJÆRLIGHET ved å være sensitiv, anerkjennende, raus, tilstedeværende og møte barna med «det varme blikket»**

**Jeg viser TRYGGHET ved å være autoritativ, lojal, bygge gode relasjoner, holde hodet kaldt og hjerte varmt, være ansvarlig og skape forutsigbarhet**

**INNHOLD I PERIODEPLANEN**

**PROSJEKT-TITTEL «DU OG JEG OG VI TO»**

|  |  |  |  |
| --- | --- | --- | --- |
| **HVA SKAL VI JOBBE MED:** | **HVORFOR SKAL VI JOBBE MED DET. FAGLIGE MÅL:** | **HVORDAN OG HVILKE AKTIVITETER SKAL VI HA:** | **NÅR SKAL VI HA AKTIVITETENE:** |
| Trygg tilknytning gjennom  hverdagsrutiner og overgangssituasjoner | Barna skal oppleve forutsigbarhet i hverdagen.  De skal forberedes på nye aktiviteter i god tid.  Fra levering om morgen til henting om ettermiddagen.  Barna skal finne trygghet i en god dagsrytme tilpasset alder og mestringsnivå i mindre barnegrupper med faste voksne  Faglig forankring i:  Trygg tilknytning, småbarns pedagogikk | Barnet skal bli møtt i garderoben om morgenen og kjenne at det er ønsket velkommen til en ny barnehagedag.  Hverdagsrutinene det legges vekt på er:  Samling og dagstavle med visualisering  Måltider Faste plasser, sang, samtaler observasjoner, blikk-kontakt  Sang -samlinger  Barnets egen sang; Min sang avdelings sanger navnesanger/taktile sanger Sanger som inkluderer alle Bli kjent sanger  Vi skal synge sanger som: «Du og jeg og vi to», «Alle killebukkene», «Godmorgen- sangen», «Hvilken dag er det i dag?», «Labbetussemann», «Napoleon med sin hær» osv.  Trygghetssirkelen De voksne skal være nært barnet og kunne regulerer barns følelser når det trener det.  Barnet skal kunne finne seg selv igjen på avdelingen/rommet. Vi synliggjør det enkelte barnet gjennom bilder på avdelingen. | Hver morgen  Frokost 08.00- 08:30 Lunsj 11:00 Fruktmåltid: 14:00  Formiddagssamlinger hver dag kl. 09.30 og /eller før lunsj 10.15. |
| **HVA SKAL VI JOBBE MED:** | **HVORFOR SKAL VI JOBBE MED DET – MÅL:** | **HVORDAN OG HVILKE AKTIVITETER SKAL VI HA:** | **NÅR SKAL VI HA AKTIVITETENE:** |
| Boken; regnbuefisken  Epletreet Språk, tekst & kommunikasjon  Høst | Fellesskapsbygging/gruppetilhørighet  Bli kjent med årstider. Se overgangen fra sommer til høst. | Egne samlinger  Kreative uttrykk  Avdelingen skal synliggjøre regnbuefisken og epletreet.  Sang, visualisering, eventyr  Samle på høsttegn som blader og kongler og lage kunst. Samling om høst.  Synge sanger som: «Epler og pærer», «Bjørnen sover». | Starter i september  Samling og aktiviteter på en tirsdag/ torsdag. |

**BARNEHAGENS SÆROMRÅDER**

**s**

**Livsmestring/ psykisk helse**

Er å tilegne seg praktisk kunnskap som å håndtere:

Medgang

Motgang

Personlig utfordring

Alvorlige hendelser

Endringer

Konflikter

Å skape en trygghet og tro på egen evne til å mestre fremtiden

**Kunst, kreativitet og kultur**

Er skapende virksomhet som:

Problemløsning

Forandring

Fornyelse

Oppfinnelse

Vitenskap

Kunst og fantasi

Kreativitet er en forutsetning for å kunne tilpasse seg samfunnet

**Vennskap og sosial kompetanse**

Er et sett ferdigheter og holdninger som trengs for å mestre ulike sosiale miljøer, og som gjør det mulig å etablere og vedlikeholde relasjoner som bidrar til å øke trivsel og å fremme utvikling

Bursdager denne perioden:

August: Runa 4 år (22. 08) Hanna 3 år (25. 08)

September: Elle 4 år (16. 09), Oliver 4 år (18.09)

**Generell informasjon om avdelingen Midtgard**

**Barnegruppen og personalet:**

Avdelingen består av 21 barn. Vi er fire faste ansatte:

to pedagogiske ledere og to pedagogiske medarbeidere.

Siril -pedagogisk leder.

Ma. Bella – pedagogisk leder.

Enisa- pedagogisk medarbeider.

Marita- pedagogisk medarbeider.

**Overføring av informasjon:**

Barnehagen vår har hjemmeside:

[Vestre Platå-barnehagene - Nyheter (minbarnehage.no)](https://www.minbarnehage.no/vestreplataa/seksjon/19471)

Her legges det ut informasjon fra virksomhetsleder, avdelingsleder og pedagogisk leder. Der finner dere også lenke til styringsdokumenter, oversikt over ansatte, periodeplaner og bildegalleri fra lek og aktiviteter vi hadde.

Vi ber alle om å abonnere på nyheter, da får dere e-post når noe nytt blir lagt ut.

Det skal også henge informasjon på veggen i gangen i grovgarderobe. Dere finner dere månedsplan, påmelding til foreldresamtaler (to ganger i året), informasjon om markeringer som skal skje. Blir det behov så får dere informasjon via e-post eller SMS.

**Levering/henting**

Barnehagen er åpen fra kl. 7.30 og dere vil bli møtt av en ansatt fra Midtgard om morgenen. Hvis dere har informasjon som personalet bør vite kan dette deles ved levering. Vi vil at sensitiv informasjon deles uten at barna er til stede. Vi anbefaler å ringe eller avtale et møte med pedagogen.

Barnehagen stenges klokken 16:30 og vi ber dere om å hente barnet slik at det er tid til å utveksle informasjon og pakke barnets saker før stengetid. Vi oppfordrer dere til å oppsøke personalet for å få den informasjonen dere trenger.

Dere må alltid gi beskjed hvis noen andre enn foreldre henter barnet.

Matboks og vannflaske legges i sekken til deres barn.

**Klær**

Barna må ha regntøy, støvler, dress og gode sko i riktig størrelse i barnehagen. Regntøy og dress skal henge i grovgarderoben og støvler/utesko skal alltid settes på sko hylla. Dette er for at gulvet i grovgarderoben skal være lettere å koste.

I kurvene oppbevares det lue/hansker/votter, varm genser, hals, tutt/koseklut/.

I fingarderoben har hvert barn sitt skap for ekstratøy, bleier. Viktig at dere sjekker regelmessig om det er nok bodyer, strømpebukser, sokker, t- skjorter, genser, bukser og eventuelt ulltrøye.

Klær som ble skitne eller våt, legger vi i en pose og henger på plassen til barnet i grovgarderobe.

Hver fredag skal alt av tøy som henger i grovgarderoben tas hjem og vaskes.

**Mat i barnehagen**

Frokost – kl.08.00-08.30. Barna må ha med frokost hjemmefra. Vi oppfordrer til å ha næringsrik og sunn mat i matboksen.

Lunsj – kl. 11.00. Barnehagen serverer lunsj. To ganger i uken har vi varm mat. Havregrøt på tirsdager og supper/ varme retter på torsdag

Fruktmåltid – kl.14.00. Barnehagen serverer frukt og brødskive eller knekkebrød.

**Onsdag – møtedag**

På onsdager har barnehagen møtedag. Da avvikles det avdelingsmøter, ledermøte og fagmøter.

Midtgard har avdelingsmøte kl: 9.00-10.00 på onsdager i oddetallsuker. Vi skal begynne med avdelingsmøter i september, da vil det være ansatte fra Himmelberget som passer barna. Ønsker dere at personal fra Midtgard skal ta imot barnet deres må dere da levere før kl. 9.00. Når vi har møte er ungene ute og de som leverer rett før 9.00 eller etter må kle ungene selv.

**Sykdom**

For at barna kunne delta i lek og aktiviteter er det viktig at allmenntilstanden til barnet er god. Vi ringer til dere hvis barnet har feber, er apatiske/ slappe.

Ved oppkast og diare må barnet værer hjemme 48 timer etter den siste oppkast /løs bleie.